Valstybinių ir savivaldybių švietimo įstaigų (išskyrus aukštąsias mokyklas) vadovų, jų pavaduotojų ugdymui, ugdymą organizuojančių skyrių vedėjų veiklos vertinimo nuostatų

1 priedas

**KRETINGOS LOPŠELIS-DARŽELIS „PASAKA“**

**JUDITOS LEŠČIAUSKIENĖS**

**2020 M. METŲ VEIKLOS ATASKAITA**

2021-01-20 Nr. V9-5

Kretinga

**I SKYRIUS**

**STRATEGINIO PLANO IR METINIO VEIKLOS PLANO ĮGYVENDINIMAS**

|  |
| --- |
| Įgyvendinant 2020 metų veiklos planą, buvo siekiama šių 2014-2020 m. strateginiame plane iškeltų tikslų – tobulinti ugdymo(si) kokybę, užtikrinant ugdymo turinio kaitą, atitinkančią šiuolaikinius tikslus; planuoti ir įgyvendinti materialinių ir finansinių išteklių paiešką, siekiant užtikrinti saugią, sveiką ir jaukią vaikų ugdymo(si) aplinką ir sėkmingą numatytos strategijos realizavimą. 2020 metais Kretingos lopšelio-darželio „Pasaka“ prioritetinė veiklos sritis ugdymo procese – ugdymo kokybės gerinimas. Tikslas – ugdymo kokybės gerinimas, stiprinant ir puoselėjant vaikų emocinę ir fizinę sveikatą, skatinant vaikų kūrybiškumą. Siekiant įgyvendinti tikslą buvo iškelti trys uždaviniai:   * + - 1. **uždavinys – sukurti vaikų emocinės ir fizinės sveikatos vertinimo rezultatų matavimo pricipus bei reguliariai juos fiksuoti, analizuoti, numatyti gerinimo veiksmus.**   Lopšelyje-darželyje „Pasaka“ sukurtas individualaus pokalbio su tėvais apie vaiko pažangą ir pasiekimus planas, kuriame aptariami ir vaiko socialiniai-emociniai gebėjimai. Pedagogės, pagal el. dienyne „Mūsų darželis“ pasiekimų žingsnelių kompetencijų vertinimą „Emocijų vertinimas ir raiška“, sudarė klausimyną vaiko emocijų suvokimo gebėjimams įvertinti. Šio klausimyno pagalba vaikai yra vertinami kartą per 2 mėnesius. Taip pat vyksta kasdienis vaikų emocijų vertinimas pagal pedagogų parengtas metodines priemones: „Jausmų takelis“, „Įvardink emociją“, „Emocijų veideliai“. Įgyvendinant šį uždavinį, į ugdymo procesą taip pat yra integruojamos programos: emocinio intelekto ikimokyklinio ugdymo programa „Kimochis“ ir priešmokyklinio ugdymo programa „Zippio draugai“. Pedagogės šia tema nuolat tobulina kvalifikaciją: dalyvavo respublikiniame projekte-mugėje „Emocijų skrynelė“ (5 pedagogai), nuotoliniuose mokymuose „Apie vaikų pyktį“ (8 pedagogai), „Probleminio vaikų su ASS elgesio valdymas ikimokykliniame amžiuje“ (2 pedagogai), „Nei bėk, nei rėk. Kaip padėti vaikui valdyti pyktį“ (2 pedagogai), „Elgesio sutrikimų turintis mokinys bendrojoje klasėje – kaip siekti pažangos?“ (1 pedagogas).  Dėl Covid-19 pandemijos šį uždavinį pavyko įgyvendinti iš dalies. Priemonės sukurtos, tačiau reguliariai fiksuoti ir analizuoti nepavyko. Šis procesas bus tobulinamas ir tęsiamas. Pedagogės tėvams informaciją teikė el. dienyne „Mūsų darželis“, uždarose socialinių tinklų Facebook grupėse, vyko individualūs pokalbiai telefonu.  Švietimo pagalbos specialistai vykdė savo veiklą pagal iš anksto numatytą veiklos planą. Mokslo metų eigoje veikla buvo koreguojama ir derinama prie Covid-19 pandemijos. Specialistai bendravo ir bendradarbiavo su ugdytinių tėvais (globėjais, rūpintojais), savo veiklą perorganizuodami į nuotolinį ir virtualų ugdymą. Švietimo pagalbos specialistai mokslo metų eigoje suteikė pagalbą 45 specialiųjų ugdymo poreikių vaikams. Ypatingas dėmesys buvo skiriamas 20 tėvų (globėjų, rūpintojų) konsultavimui, kurių vaikai patiria ugdymosi problemų dėl įvairiapusių raidos, elgesio ir emocijų sutrikimų. Logopedė A. Žiulpienė vedė atvirą veiklą tarptautinei logopedo dienai paminėti „ Taisyklingai kvėpuoju – aiškiai kalbu“. Kretingos pedagoginės psichologinės pagalbos skyriaus psichologė į įstaigą atvyksta 1 kartą per savaitę. Ji pravedė 39 individualias konsultacijas tėvams, 5 užsiėmimus vaikams grupėse (socialinių-emocinių kompetencijų ugdymui). Skaitė pranešimą tėvams „Vaikų adaptacija ikimokyklinio ugdymo įstaigoje”, išdalinta dalomoji medžiaga. Vyko 6 pirminiai vaiko sunkumų ir galių įvertinimai pagal poreikį, vyko 3 vaiko elgesio įvertinimai su ASEBA metodika pagal poreikį.  Didelis dėmesys skiriamas sveiko gyvenimo įgūdžių stiprinimui bei fiziniam aktyvui. Dalyvaujama respublikiniuose projektuose „Sveikatiada“, „Mažųjų olimpinės žaidynės“, Judumo savaitėje. Pedagogės kartu su vaikais dalyvavo lopšelio-darželio „Ąžuoliukas” organizuojamoje rajoninėje sportinėje pramogoje „Su mankšta ir nuotaika gera”, Kretingos r. priešmokyklinio ugdymo grupių vaikų sportinių žaidynių šaškių varžybose „Mažieji šaškininkai", LRSAM konkurse „Gyventi sveikai – gera“. Sveikatos priežiūros specialistės sveikatinimo tema suorganizavo 19 veiklų grupėse.   * + - 1. **uždavinys – efektyvinti mokytojų ir administracijos darbą mažinant su ugdymu nesusijusių veiklų laiką.**   Siekiant mažinti su ugdymu nesusijusių veiklų laiką pildant dokumentaciją, koreguotos savianalizės formos. Atsisakyta įstaigoje priimtos specialiųjų ugdymosi poreikių turinčių vaikų ataskaitos, kurią pildė grupių mokytojos. Liko viena ataskaita, kurią du kartus metuose pildo švietimo pagalbos specialistai. Išvados aptariamos su grupių mokytojomis. Atsisakyta per metus organizuotų veiklų bei dalyvavimo su ugdytiniais renginiuose ataskaitos, nes šios veiklos pildomos mokytojų veiklos savianalizėje. Neberengiama atskira, besikartojanti dalyvavimo kvalifikacijos renginiuose lentelė, nes ji pildoma nuolat Google diske. Darbo grupių, mokytojų metodinės grupės, vaiko gerovės komisijos ataskaitas, planus rengia administracijos darbuotojai, pedagogai tik teikia pasiūlymus. Su pedagogais ir administracijos darbuotojais nuolat ieškoma būdų, kaip laiku ir techniškai patogia pedagogui forma pildyti dokumentaciją kuo mažiau skiriant tam laiko. Tikimasi šį procesą tobulinti taikant Lean vadybos metodus, vykdant iš ES struktūrinių fondų lėšų bendrai finansuojamą projektą „Lean modelio diegimas Kretingos rajono ikimokyklinėse įstaigose“, kurio vykdymas įstaigoje stringa dėl viešųjų pirkimų procedūrų.   * + - 1. **uždavinys – organizuoti veiklas vaikų savivertei, saviraiškai ir kūrybiškumui atskleisti.**   2020 metais įstaigoje suorganizuotos 25 pedagogų veiklos grupėse, į daugelį jų buvo įtraukti tėvai. Mokytoja J. Balčytienė organizavo rajoninį virtualų poezijos rytmetį „Eilėraščių pievelė“. Tradiciškai įsitraukiama į įvairias akcijas, iniciatyvas: Tolerancijos dienos minėjimas, Sausio 13-osios akcija „Atmintis gyva, nes liudija“, „Gyvasis tautos žiedas“, organizuojamos veiklos lietuvių kalbos dienoms paminėti. Dalyvauta 3 rajoniniuose renginiuose: Kretingos rajono bendruomenių piešinių projekto virtualioje parodoje „Tokia trapi žiemos rasa...“, lopšelio-darželio „Žilvitis” organizuojamoje virtualioje fotonuotraukų parodoje „Eglutė kitaip”, mūsų įstaigos organizuotame poezijos rytmetyje „Eilėraščių pievelė“. Skatinant vaikų kūrybiškumą bei saviraišką dalyvauta 20 respublikinių renginių: bendruomenių kūrybinių darbų projekte ,,Išskleisk sparnus, vaikystės paukšte“, kūrybinių darbų parodoje ,,Pinkim, auskim margas juostas‘‘- skirtoje tautodailės metams paminėti, piešinių konkursuose: „Pet show Lietuva 2020“, ‚,Nerimtai‘‘, virtualiose kūrybinių darbų parodose ‚‚Pavasario žiedų šokis‘‘, ‚,KvepiaKalėdomis‘‘, „Auginu raidę“, „Kalėdų angelas”, „Mano mamytė – pati gražiausia“, „Mano stebuklingas skėtis“, „Nykštukų Kalėdos“, projektuose: „Kuriu gamtai 2020 – „Gamtos dailininkas – ruduo“, ,,Mano pasakos herojus”, „Žiemos snaigė“, „Papuošiu Kalėdas sava eglute“, „Vaikų rankos džiugina žemę“, „Kalėdų iššūkis“, kūrybiniame plenere ,,Rudens mozaika 2020 ,,Čia esu...“, virtualioje fotografijų parodoje „Piešiu savo vardą“, skirtoje Lietuvos ikimokyklinio ir priešmokyklinio amžiaus vaikams, turintiems specialiųjų ugdymosi poreikių. Prisijungta prie tarptautinio projekto „Mamytė – mano širdelės dalelytė“ bei prie Italijos lietuvių bendruomenės organizuotos akcijos „Viskas bus gerai“. Mokytoja V. Stančikienė parengė pranešimą ,,Sraigiukai veikia gamtoje“, kurį pristatė respublikinėje ikimokyklinio ir priešmokyklinio ugdymo mokytojų teorinėje - praktinėje konferencijoje ,,Gamta – grožėkis, atrask, matyk, tyrinėk, analizuok“ (Vilniaus m. savivaldybė, Vilniaus lopšelis-darželis „Justinukas“) ir paruošė priemonę ,,Parko medžiai ir jų sėklos“. Įstaigoje vykdomi tarptautiniai eTwinning projektai. (Mokytoja A. Žemaitienė vykdė 5 projektus, V. Jakienė – 3 ). 2020 m. užbaigtas NordPlus Junior tarptautinis projektas „Aktyvus ir sveikas visą gyvenimą“. Vykdoma aktyvi projektinė veikla įstaigoje – kiekvienoje grupėje vykdomas bent vienas projektas pasirinkta tema. Išnaudojant šiltnamio erdvę ikimokyklinio ugdymo skyriuje „Eglutė“, vykdomas projektas „Sodinu-auginu-ragauju“. Dalyvaujama respublikiniame ikimokyklinių ugdymo įstaigų projekte „Žaidžiame lauke”, vykdytas tradicinis renginys „Mykolinės“.  Lopšelio-darželio pedagogai planingai dalyvauja kvalifikacijos kėlimo kursuose, seminaruose (iš viso 680 val.), sukūrė 37 metodines priemones. Didžiulis iššūkis 2020 metais pedagogams – nuotolinis ugdymas. Jis buvo įveiktas. Mokytojos ruošė vaizdo pamokas, kurias talpino Facebook paskyroje. Ugdymo procesui vykdyti buvo naudojama Padlet programėlė. Grįžtamajam ryšiui gauti Vyber, Messenger programėlės. Patobulėjo pedagogų IT įgūdžiai. Nenutrūko bendradarbiavimas su Kretingos dienos veiklos centru. Vykdyta akcija, skirta Šv. Liucijos dienai paminėti. |

**II SKYRIUS**

**METŲ VEIKLOS UŽDUOTYS, REZULTATAI IR RODIKLIAI**

**1. Pagrindiniai praėjusių metų veiklos rezultatai**

|  |  |  |  |
| --- | --- | --- | --- |
| Metų užduotys (toliau – užduotys) | Siektini rezultatai | Rezultatų vertinimo rodikliai (kuriais vadovaujantis vertinama, ar nustatytos užduotys įvykdytos) | Pasiekti rezultatai ir jų rodikliai |
| 1.1. Vaikų pasiekimų ir pažangos vertinimo sistemos tobulinimas | Atlikti tėvų apklausą dėl vaikų pasiekimų ir pažangos vertinimo sistemos aiškumo.  Patobulinti vaikų pasiekimų ir pažangos vertinimo sistemą. Pradėti reguliariai matuoti vaikų pažangą ir pasiekimus pagal patobulintą sistemą atsižvelgiant į apklausos rezultatus. | Vasario mėnesį el. paštu išsiųstos anketos visiems tėvams ir laukiama jų atsakymų.  Gegužės mėn. su tėvais aptarta vaikų pasiekimų ir pažangos vertinimo sistema.  Kartą per mėnesį fiksuojami vaikų pasiekimai ir pažanga pagal sutartus vertinimo kriterijus. | Gauti 74 tėvų atsakymai į pateiktą anketą. Išanalizuoti atsakymai, kurių pagalba kovo mėnesį buvo sukurtas individualaus pokalbio su tėvais apie vaiko pažangą ir pasiekimus planas.  Kartą per mėnesį fiksuojami vaikų pasiekimai ir pažanga pagal sutartus vertinimo kriterijus. |
| 1.2. Lauko bei vidaus ugdymosi aplinkų atnaujinimas | Įrengti paminkštintą dangą po žaidimų įrenginiais, atnaujinti edukacines lauko erdves, suremontuoti lopšelio grupę. | Įrengta paminkštinta danga bent po vienu žaidimų įrenginiu lauke.  Įrengta lauko scena, pakeista 1 smėlio dėžė, nupieštas 1 takelis vaikams su žaidybiniais elementais.  Iki 2020 m. rugsėjo 1 d. suremontuota viena lopšelio grupė. | Įrengta lauko scena, pakeista 1 smėlio dėžė, nupieštas 1 takelis vaikams su žaidybiniais elementais. Papildomai pastatyti 3 nauji įrenginiai žaidimų aikštelėje.  Suremontuota viena lopšelio grupė balandžio mėnesį. |
| 1.3. Projektinių veiklų organizavimo įstaigoje aktyvinimas | Kiekvienoje grupėje vykdyti projektą.  Įstaigoje pradedamas įgyvendinti ESFA projektas „Lean modelio diegimas Kretingos r. ikimokyklinėse įstaigose“. | Iki kovo mėn. kiekvienoje grupėje pasirinktas ir pradėtas įgyvendinti projektas pasirinkta tema. Gruodžio mėn. projektai pristatomi mokytojų metodinėje taryboje.  Pradedamas įgyvendinti ESFA projektas „Lean modelio diegimas Kretingos r. ikimokyklinėse įstaigose“. Taikomas Asaichi (susirinkimų sistema) metodas. | Visose grupėse įvykdyti projektai pasirinkta tema ir pristatyti mokytojų metodinėje taryboje gruodžio mėnesį. |

**2. Užduotys, neįvykdytos ar įvykdytos iš dalies dėl numatytų rizikų (jei tokių buvo)**

|  |  |
| --- | --- |
| Užduotys | Priežastys, rizikos |
| 2.1. Vaikų pasiekimų ir pažangos vertinimo sistemos tobulinimas | Dėl Covid-19 pandemijos gegužės mėn. su tėvais neaptarta vaikų pasiekimų ir pažangos vertinimo sistema. Užduoties vykdymas ir tobulinimas keliamas į 2021 metus. |
| 2.2. Lauko bei vidaus ugdymosi aplinkų atnaujinimas. | Nepadengta paminkštinta danga po žaidimų įrenginiais dėl lėšų trūkumo (Kretingos rajono savivaldybės administracijos raštas 2019-06-05 Nr. (4.1.8.)-D3-2545). |
| 2.3. Projektinių veiklų organizavimo įstaigoje aktyvinimas | Dėl viešųjų pirkimų procedūrų nepradėtas įgyvendinti ESFA projektas „Lean modelio diegimas Kretingos r. ikimokyklinėse įstaigose“ ir nėra taikomas Asaichi (susirinkimų sistema) metodas. |

**3. Veiklos, kurios nebuvo planuotos ir nustatytos, bet įvykdytos**

(pildoma, jei buvo atlikta papildomų, svarių įstaigos veiklos rezultatams)

|  |  |
| --- | --- |
| Užduotys / veiklos | Poveikis švietimo įstaigos veiklai |
| 3.1. Parengtas Kretingos rajono lopšelio-darželio „Eglutė“reorganizavimo sąlygų aprašas ir įgyvendintos visos procedūros pagal sąlygų aprašą vykdant Kretingos rajono lopšelio-darželio „Eglutė“ prijungimą prie Kretingos lopšelio-darželio „Pasaka“ | 2020 m. rugsėjo 1 d. Kretingos rajono lopšelis-darželis „Eglutė“ prijungtas prie Kretingos lopšelio-darželio „Pasaka“ |
| 3.2. Ikimokyklinio ugdymo skyriuje „Eglutė“ 2020-10-01 atidaryta papildoma ikimokyklinio ugdymo grupė 3-5 metų amžiaus vaikams | Patenkintas vietos nuo 2020-10-01 negavusių vaikų institucinio ugdymo poreikis. Į grupę priimti visi 3-5 metų vaikai, laukiantys ikimokyklinio ugdymo skyriaus „Eglutė“ eilėje ir pageidaujantys lankyti darželį 2020 metais. Taip pat priimti 3-5 metų vaikai, kurie nepateko į kitas ikimokyklinio ugdymo įstaigas. |
| 3.3. 2020 m. lapkričio 11 d. (Nr. 16P-1.1-149 (5.26) įstaiga akredituota kaip jaunimo savanorius priimanti organizacija | Savanoriai prisidės prie kasdieninių veiklų, padės pedagogams ir mokytojų padėjėjams organizuojant menines veiklas, žaidžiant su vaikais, įgyvendinant savo projektus ir idėjas. Skirs daugiau asmeninio dėmesio vaikams, ypač turintiems specialiųjų ugdymosi poreikių. |
| 3.4. Vykdytas nuotolinis ugdymas Covid-19 pandemijos laikotarpiu | Nuotolinio ugdymo metu veikla buvo vykdoma pagal darbo nuotoliniu būdu Kretingos lopšelyje-darželyje „Pasaka“ parengtas taisykles. Mokytojos ruošė vaizdo pamokas, kurias talpino Facebook paskyroje. Ugdymo procesui vykdyti buvo naudojama Padlet programėlė. Grįžtamajam ryšiui gauti Vyber, Messenger programėlės. Patobulėjo pedagogų IT įgūdžiai. Švietimo pagalbos specialistai bendravo ir bendradarbiavo su ugdytinių tėvais (globėjais, rūpintojais) savo veiklą perorganizuodami į nuotolinį ir virtualų ugdymą. Buvo teiktos individualios konsultacijos. |

**4. Pakoreguotos praėjusių metų veiklos užduotys (jei tokių buvo) ir rezultatai**

|  |  |  |  |
| --- | --- | --- | --- |
| Užduotys | Siektini rezultatai | Rezultatų vertinimo rodikliai (kuriais vadovaujantis vertinama, ar nustatytos užduotys įvykdytos) | Pasiekti rezultatai ir jų rodikliai |
| 4.1. |  |  |  |
| 4.2. |  |  |  |
| 4.3. |  |  |  |
| 4.4. |  |  |  |
| 4.5. |  |  |  |

**III SKYRIUS**

**GEBĖJIMŲ ATLIKTI PAREIGYBĖS APRAŠYME NUSTATYTAS FUNKCIJAS VERTINIMAS**

**5. Gebėjimų atlikti pareigybės aprašyme nustatytas funkcijas vertinimas**

(pildoma, aptariant ataskaitą)

|  |  |
| --- | --- |
| Vertinimo kriterijai | Pažymimas atitinkamas langelis:  1 – nepatenkinamai;  2 – patenkinamai;  3 – gerai;  4 – labai gerai |
| 5.1. Informacijos ir situacijos valdymas atliekant funkcijas | 1□ 2□ 3□ 4□ |
| 5.2. Išteklių (žmogiškųjų, laiko ir materialinių) paskirstymas | 1□ 2□ 3□ 4□ |
| 5.3. Lyderystės ir vadovavimo efektyvumas | 1□ 2□ 3□ 4□ |
| 5.4. Žinių, gebėjimų ir įgūdžių panaudojimas, atliekant funkcijas ir siekiant rezultatų | 1□ 2□ 3□ 4□ |
| 5.5. Bendras įvertinimas (pažymimas vidurkis) | 1□ 2□ 3□ 4□ |

**IV SKYRIUS**

**PASIEKTŲ REZULTATŲ VYKDANT UŽDUOTIS ĮSIVERTINIMAS IR KOMPETENCIJŲ TOBULINIMAS**

**6. Pasiektų rezultatų vykdant užduotis įsivertinimas**

|  |  |
| --- | --- |
| Užduočių įvykdymo aprašymas | Pažymimas atitinkamas langelis |
| 6.1. Visos užduotys įvykdytos ir viršijo kai kuriuos sutartus vertinimo rodiklius | Labai gerai X |
| 6.2. Užduotys iš esmės įvykdytos arba viena neįvykdyta pagal sutartus vertinimo rodiklius | Gerai ☐ |
| 6.3. Įvykdyta ne mažiau kaip pusė užduočių pagal sutartus vertinimo rodiklius | Patenkinamai ☐ |
| 6.4. Pusė ar daugiau užduotys neįvykdyta pagal sutartus vertinimo rodiklius | Nepatenkinamai ☐ |

**7. Kompetencijos, kurias norėtų tobulinti**

|  |
| --- |
| 7.1. Vadovavimo ugdymui ir mokymuisi |
| 7.2. Vadovavimo žmonėms |

**V SKYRIUS**

**KITŲ METŲ VEIKLOS UŽDUOTYS, REZULTATAI IR RODIKLIAI**

**8. Kitų metų užduotys**

(nustatomos ne mažiau kaip 3 ir ne daugiau kaip 5 užduotys)

|  |  |  |
| --- | --- | --- |
| Užduotys | Siektini rezultatai | Rezultatų vertinimo rodikliai (kuriais vadovaujantis vertinama, ar nustatytos užduotys įvykdytos) |
| 8.1. Vaikų pasiekimų ir pažangos stiprinimas taikant kiekvieno vaiko pažangos matavimo sistemą | Įdiegti kiekvieno vaiko pažangos matavimo sistemą padedančią nustatyti tobulintinas vaiko kompetencijas. | Iki 2021 m. vasario 26 d. atnaujintas ikimokyklinio ir priešmokyklinio amžiaus vaikų pažangos ir pasiekimų vertinimo tvarkos aprašas ir  sukurta ikimokyklinio ir priešmokyklinio ugdymo vaikų pažangos ir pasiekimų matavimo ataskaitos forma.  Vykdoma ikimokyklinio ir priešmokyklinio ugdymo pedagogų veiklos stebėsena. Stebima ne mažiau 2 veiklų per mokslo metus. |
| 8.2. STEAM ugdymo metodikos integravimas į ugdymo procesą | Organizuoti STEAM veiklas bent dviejose grupėse. Tobulinti pedagogų kompetenciją šia tema. | Vasario 1 d. parengtas STEAM veiklų vykdymo planas. Ne rečiau kaip kartą per savaitę vykdoma STEAM veikla dviejose grupėse per mokslo metus. Organizuoti ne mažiau kaip 2 mokymai pedagogams. |
| 8.3. Įstaigos mikroklimato gerinimas | Gerinti mikroklimatą įstaigoje, didinti darbuotojų įsitraukimą į ugdymo proceso tobulinimą ir įstaigos veiklos efektyvinimą. | 2021 m. atliktos dvi apklausos vasario ir lapkričio mėnesiais dėl darbuotojų įsitraukimo įstaigoje (pagal Gallup).  Po vasario mėnesio atliktos apklausos sudarytas darbuotojų savijautos ir įsitraukimo gerinimo planas. Po lapkričio mėnesio apklausos atliekama pokyčių analizė. |
| 8.4. Įstaigos vidaus kontrolės politikos parengimas | Įtraukiant visus darbuotojus parengti įstaigos vidaus kontrolės politiką. | I ketv. parengta ir visus mokslo metus vykdoma įstaigos vidaus kontrolės politika. |

**9. Rizika, kuriai esant nustatytos užduotys gali būti neįvykdytos** **(aplinkybės, kurios gali turėti neigiamos įtakos įvykdyti šias užduotis)**

(pildoma suderinus su švietimo įstaigos vadovu)

|  |
| --- |
| 9.1. Ekstremali situacija Lietuvoje dėl Covid-19 pandemijos. |
| 9.2. Lėšų trūkumas. |
| 9.3. Žmogiškieji ištekliai. |

**VI SKYRIUS**

**VERTINIMO PAGRINDIMAS IR SIŪLYMAI**

**10. Įvertinimas, jo pagrindimas ir siūlymai:**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_

(mokykloje – mokyklos tarybos (parašas) (vardas ir pavardė) (data)

įgaliotas asmuo, švietimo pagalbos įstaigoje –

savivaldos institucijos įgaliotas asmuo /

darbuotojų atstovavimą įgyvendinantis asmuo)

**11. Įvertinimas, jo pagrindimas ir siūlymai:**

\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_

(valstybinės švietimo įstaigos savininko (parašas) (vardas ir pavardė) (data)

teises ir pareigas įgyvendinančios institucijos

(dalyvių susirinkimo) įgalioto asmens pareigos;

savivaldybės švietimo įstaigos atveju – meras)

Galutinis metų veiklos ataskaitos įvertinimas \_\_\_\_\_\_\_\_\_\_\_\_\_\_\_\_\_\_\_\_\_\_.

Susipažinau.

\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_

(švietimo įstaigos vadovo pareigos) (parašas) (vardas ir pavardė